Valgevene tuumaelektrijaam
Valgevene tuumajaam ehk Astravieci tuumajaam on ehitatav tuumaelektrijaam Valgevenes. Tuumajaam rajatakse Astravieci linna lähedale, mis asub Leedu piiri ligidal. Jaama ehitamise plaan pärineb 1980. aastate algusest, kuid seoses Tšornobõli katastroofiga see külmutati. Otsust jaama ehitamise kohta uuendati 2011. aastal. Esimene etapp peaks valmima aastal 2020, teine aastal 2021. Jaama paigaldatakse Venemaa päritolu varem katsetamata tuumareaktorid VVER 1200.